FI Euroopan unionin virallinen lehti C 32/22

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2011/C 32/16

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”MANTECADOS DE ESTEPA”

EY-N:o: ES-PGI-0005-0761-18.02.2009

SMM ( X ) SAN ( )

1. Nimi:

”Mantecados de Estepa”

2. Jäsenvaltio tai kolmas maa:

Espanja

3. Maataloustuotteen tai elintarvikkeen kuvaus:

3.1 Tuotetyyppi:

Luokka 2.4 Leipomo-, konditoria-, makeis- ja keksituotteet

3.2 Kuvaus 1 kohdassa nimetystä tuotteesta:

Nimitystä ”Mantecados de Estepa” on perinteisesti käytetty tietyntyyppisistä joululeivonnaisista, joita valmistetaan Estepassa. Näitä ”Mantecados de Estepa” -leivonnaisia on valmistettu saman ohjeen mukaisesti yli sadan vuoden ajan. Ne pakataan joko yksittäin tai yhdessä muiden joululeivonnaisten (esim. polvorones, alfajores ja roscos de vino) kanssa.

Mantecados de Estepa –leivonnaiset paistetaan taikinasta, jonka perusaineksia ovat vehnäjauhot, sianihra ja tomusokeri. Lisäksi leivonnaiset voidaan maustaa muilla aineksilla (katso kohta 3.3), kuten kanelilla, oliiviöljyllä, manteleilla, kaakaolla, kookoksella, sitruunalla, hasselpähkinöillä ja vaniljalla, tai valmistaa artesaanituotteena. Joskus oliiviöljyllä maustetuissa ”Mantecados de Estepa” -leivonnaisissa ihra voidaan korvata ekstra-neitsytoliiviöljyllä. Leivonnaiset ovat väriltään ruskeita, ja niiden kuori on kiinteä ja sisus pehmeä. Ne ovat pinnalta hieman säröillä ja tuntuvat suussa tasaisilta.

”Mantecados de Estepa” –leivonnaiset ovat pyöreitä ja painavat enintään 50 grammaa.

Lisäksi ”Mantecados de Estepa” –leivonnaisten on täytettävä seuraavat fysikaalis-kemialliset vaatimukset:

— : kosteus : alle 5 %, — : veden aktiivisuus : alle 0,650, — : pH : alle 6,5.

3.3 Raaka-aineet (ainoastaan jalostetut tuotteet):

Prosessi alkaa raaka-aineiden huolellisella valinnalla.

Perusraaka-aineita ovat vehnäjauhot, sianihra ja tomusokeri. Lisäksi voidaan käyttää kanelia, seesaminsiemeniä, manteleita, hasselpähkinöitä, kookosta, kaakaota ja luontaisia aromeja jäljempänä olevassa taulukossa ilmoitettuina pitoisuuksina. Joskus ihra voidaan korvata ekstra-neitsytoliiviöljyllä.

Perusainekset Vehnä-jauhot 45–55 % 45–55 % 45–55 % 40–50 % 45–50 % 45–55 % 45–55 % 45–55 % 45–55 % Ihra 20–27 % 20–27 % 0 % 20–25 % 20–26 % 20–26 % 20–27 % 20–25 % 20–25 % Sokeri 22–26 % 22–26 % 22–26 % 22–25 % 22–25 % 22–26 % 22–26 % 22–25 % 22–25 % Lisäainekset Kaneli 0,7–1 % 0,7–1 % 0,7–1 % 0,7–1 % 0–0,5 % 0–0,5 % 0–0,5 % 0–0,5 % 0–0,5 % Seesamin-siemenet 0,7–1 % 0,7–2 % 0,7–1 % 0–0,5 % 0 % 0 % 0 % 0 % 0 % Mantelit 0 % 0 % 0 % ≥ 8 % 0 % 0 % 0 % 0 % 0 % Hassel-pähkinät 0 % 0 % 0 % 0 % 0 % 0 % 0 % 8–9 % 0 % Kookos 0 % 0 % 0 % 0 % 5–10 % 0 % 0 % 0 % 0 % Kaakao 0 % 0 % 0 % 0 % 0 % 2-6 % 0 % 0 % 0 % Ekstra-neitsyt-oliiviöljy 0 % 0 % 20–26 % 0 % 0 % 0 % 0 % 0 % 0 % Eteeriset öljyt 0–0,03 % 0–0,03 % 0–0,03 % 0–0,03 % 0–0,03 % 0–0,03 % 0,05–1 % 0–0,03 % 0,05–1 % Kaneli Arte-saani Ekstra-neitsyt-oliiviöljy Mantelit Kookos Kaakao Sitruuna Hassel-pähkinät Vanilja

Vehnäjauhojen, sianihran, sokerin ja mantelien on täytettävä seuraavat fysikaalis-kemialliset ja aistinvaraiset vaatimukset:

— : Jauhot väri : valkoinen, tuoksu: ei ole; maku: neutraali; ulkonäkö: ei epäpuhtauksia eikä tuhoeläinten aiheuttamaa pilaantumista; kosteus: < 11,5 %; voima (W) < 80 × 10 000 J; P/L-suhde (lujuus/venyvyys): 0,3–0,5. — : Puhdistettu ihra : väri: valkoinen tuoksu: neutraali; maku: neutraali; ulkonäkö: kiinteä, ei epäpuhtauksia; happamuus: < 0,15 % öljyhappoa; peroksidiluku: < 2 meq O2/kg rasvaa; sulamispiste: 32–36 °C (avoin kapillaari); stabiilisuus: > 30 tuntia. — : Puhdistamaton ihra : väri: valkoinen tuoksu: neutraali; maku: neutraali; ulkonäkö: kiinteä, ei epäpuhtauksia; happamuus: < 0,5 % öljyhappoa; peroksidiluku: < 3 meq O2/kg rasvaa; sulamispiste: 32–36 °C (avoin kapillaari); stabiilisuus: > 30 tuntia. — : Sokeri : väri: valkoinen; tuoksu: hajuton; maku: makea; ulkonäkö: ei kokkareita, ei rakeita. — : Mantelit : väri: norsunluunvärinen; tuoksu: tuore; maku: makea; ulkonäkö: soikionmuotoisia, ei epäpuhtauksia eikä tuhoeläinten aiheuttamaa pilaantumista; kosteus: < 6,5 %.

Lisäaineet: voimassa olevan lainsäädännön perusteella sallitut lisäaineet.

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Tuotteen laadun varmistamiseksi tuotannon ja pakkaamisen on tapahduttava rajoitetulla maantieteellisellä alueella. Leivonnaiset on pakattava yksittäin heti sen jälkeen, kun ne on valmistettu ja jäähdytetty alle 10 celsiusasteen lämpötilaan. Näin vältetään näiden hauraiden leivonnaisten särkyminen ja säilytetään niiden fysikaalis-kemialliset ja aistinvaraiset ominaisuudet (kohta 3.2).

3.6 Viipalointia, raastamista, pakkaamista jne. koskevat erityiset säännöt:

Leivokset pakataan yksittäin joko mekaanisesti flowpack-menetelmällä kuumasaumauksella suljettavaan sellofaaniin taikka mekaanisesti tai manuaalisesti molemmilta puolilta kiertäen suljettuun silkkipaperiin. Tämä on tehtävä, kun tuote on jäähtynyt, jotta leivonnaisia voidaan käsitellä helpommin ja jotta vältetään höyryn muodostuminen pakkauksiin.

Yksittäin pakattuja leivonnaisia voidaan myydä yksitellen tai laatikoissa, jotka on merkitty asianmukaisesti ja joiden paino on vähintään 100 grammaa ja enintään 5 kg.

3.7 Merkintöjä koskevat erityiset säännöt:

Sekä yksittäisissä pakkauksissa että laatikoissa on oltava merkinnät, joissa näkyvät maininta ”Indicación Geográfica Protegida”, nimi ”Mantecados de Estepa” sekä nimityksen tunnus.

Jos Mantecados de Estepa –leivonnaisia sisältyy pakkauksiin, joissa on myös muita kuin maantieteellisen nimityksen kattamia tuotteita, yksittäisissä pakkauksissa voi olla sanat ”Mantecados de Estepa” sekä nimityksen tunnus. Pakkauksen päällä voidaan mainita nimitys ”Mantecados de Estepa” mutta tunnusta ei voida käyttää.

4. Maantieteellisen alueen tarkka rajaus:

Estepan kunta Sevillan maakunnassa.

5. Yhteys maantieteelliseen alueeseen:

5.1 Maantieteellisen alueen erityisyys:

”Mantecados de Estepa” –leivonnaisia on valmistettu Estepassa yli sadan vuoden ajan, ja ne ovat saavuttaneet erinomaisen maineen joululeivonnaisena. Tämä ei ole sattumaa vaan tulosta siitä, että monet sukupolvet ovat määrätietoisesti pyrkineet ylläpitämään ja parantamaan tämän paikallisen tuotteen laatua. ”Mantecado-kauden” aikana syyskuusta joulukuuhun suuri osa Estepan väestöstä on suoraan tai välillisesti mukana leivosten valmistamisessa.

Ennen joulua Estepa muuttuu kaupungiksi, joka elää ”Mantecados de Estepa” –leivonnaisista ja niitä varten. Estepassa on vain muutamia perheitä, jotka eivät ole perinteisesti töissä jossakin niistä tehtaista, joissa valmistetaan ”Mantecados de Estepa” –leivonnaisia. Tehtaita on nyt yli 20. Yritykset ovatkin luonteeltaan voimakkaasti perheyrityksiä, jotka siirtyvät sukupolvelta toiselle. Joissakin tapauksissa johdossa on jo kolmas sukupolvi.

Kun ”Mantecado de Estepa” –leivonnaisten valmistus teollistui suuren kysynnän vuoksi, Estepaan syntyi useita oheistoimintoja, joita tarvittiin leivonnaisten valmistamista ja markkinointia varten. Nämä vaihtelevat lämpömuotoilusta, painopalveluista ja raaka-aineiden varastoinnista aina tuotantolinjojen automatisointiin.

5.2 Tuotteen erityisyys:

”Mantecados de Estepa” –leivonnaiset valmistetaan huolellisesti valituista raaka-aineista. Ne paistetaan taikinasta, jonka perusaineksina ovat vehnäjauhot, sianihra ja tomusokeri. Niiden lisäksi leivonnaisissa voi olla muita aineksia, kuten kanelia tai manteleita. Leivonnaiset ovat pyöreitä ja painoltaan enintään 50 grammaa.

”Mantecados de Estepa” –leivonnaisten erityisominaisuutena on se, että niiden kuori on kiinteä ja sisus pehmeä. Niiden pinta on hieman säröillä, ja leivonnaiset tuntuvat suussa tasaisilta. Ne ovat sesonkituote, jota nautitaan joulun aikaan. Tuolloin ne ovat erittäin suosittuja, ja niitä on valmistettu saman ohjeen mukaisesti yli 100 vuoden ajan.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Suojattu maantieteellinen merkintä ”Mantecados de Estepa” perustuu tuotteen maineeseen. Se on kehittynyt niinä yli satana vuotena, joiden aikana tuotetta on valmistettu perinteisen ohjeen mukaisesti.

Vuosi vuoden jälkeen Estepalla on tärkeä rooli espanjalaisten jouluvalmisteluissa. Matkailija, joka saapuu Estepaan syyskuun lopussa, tuntee kanelin, paahdetun sokerin ja seesaminsiemenien makean ja herkullisen tuoksun. Loppuvuodesta suurin osa Estepan asukkaista on mukana ”Mantecados de Estepa” –leivosten valmistamisessa.

”Mantecados de Estepa” –leivoksia alettiin valmistaa 1500-luvulla. Estepassa sijaitsevan Santa Claran luostarin arkistoissa olevista asiakirjoista käy ilmi, että tuolloin haettiin kondiittoreja, koska kysyntä oli kova Sevillassa ja Madridissa, jonne valmiita tuotteita toimitettiin. Luostarin arkistoissa on myös ”Mantecados de Estepa” –leivonnaisten vanhoja ohjeita. Ne valmistettiin jauhoista ja ihrasta, joka jäi yli joulukuisen teurastuksen jälkeen. Tämä selittää sen, miksi tätä leivonnaista on aina syöty joulun aikaan. Näitä ”ihrakakkuja” valmistettiin kaikissa Estepan talouksissa ja niiden valmistusta varten oli erityisiä ohjeita.

Leivonnaisten tämänhetkisen muodon loi Micaela Ruiz Téllez (La Colchona), joka syntyi Estepassa vuonna 1824 ja kuoli vuonna 1901. Hän sai loistavan idean ”Mantecados de Estepa” –leivonnaisten muuntamisesta ja niiden tekemisestä tunnetuksi. Jotta voitaisiin parantaa leivonnaisten makua ja estää tuotteen vaurioituminen pitkien kuljetusmatkojen aikana, Micaela muutti leivonnaisten valmistustapaa, muun muassa niiden kuivattamista ulkona, jotta ne pysyisivät pehmeinä. Näin syntyivät uudet korkealaatuiset, pehmeät, murenevat ja herkulliset ”Mantecados de Estepa” –leivonnaiset. Jauhot puhdistettiin ja paahdettiin, joilloin leivonnaisista tuli alkuperäisiä leivonnaisia tasaisempia. Muutoksilla saatiin aikaan tuote, joka on saanut erinomaisen maineen konditoria-alalla.

”Mantecados de Estepa” –leivonnaisista tuli yksi tuotteista, joita perinteisesti tarjotaan kuluttajille jouluna, ja ne on yhdistetty Estepaan jo pitkään. Tämä johtuu siitä, että Estepan asukkaat ovat valmistaneet leivonnaisia 1800-luvun toiselta puoliskolta lähtien. Niiden maine on kiirinyt laajalti Andalusian ulkopuolelle ja ne ovat tulleet tunnetuksi nimellä ”Mantecados de Estepa”.

Tunnettu journalisti, Antonio Burgos, joka toimii ABC-lehden kolumnistina, kirjoitti näiden leivonnaisten perinteisestä luonteesta ABC-lehdessä 27 päivänä joulukuuta 1986.

”… on kiitettävä Estepassa toimivaa valmistajaa, jonka nimellä ei ole väliä, joka on tuonut markkinoille samanlaisen joululaatikon kuin vanhoina hyvinä päivinä. Itse laatikko on taideteos. Kirjaimet on kohokuvioitu … Sisällä on tuttuja leivonnaisia (mantecado, polvorone, alfajore, roscos de vino jne.). Klassinen lajitelma.”.

Eritelmän julkaisutiedot:

(asetuksen (EY) N:o 510/2006 5 artiklan 7 kohta)

http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/Pliego_Mantecados_Estepa.pdf

(1) EUVL L 93, 31.3.2006, s. 12.